Huomaatko, miten ahneelta tämä vaikuttaa?
Se voi näyttää ahneelta, mutta teossa on myös epäitsekkyyttä.
Martin Shkreli nosti röyhkeästi Daraprimin hinnan -
13,50 dollarista 750 dollariin tabletilta.
Amerikan vihatuin mies nostatti tänään raivoa kongressissa.
Lääkeheppu-johtaja virnisteli kongressin edessä.
Hän oli pahan pojan maineensa veroinen.
Virnujuhla.
Tämä ei ole hauskaa.
Ihmiset kuolevat ja tulevat entistä sairaammiksi.
Lääkkeiden hinnankorotusten kansikuvapoika pidätettiin tänään arvopaperipetoksesta.
Tapasin sijoittajan, joka valitti minulle,
miten epäeettisiä Martin Shkrelin karmeat teot olivat -
Daraprimin hinnankorotusten suhteen.
Kysyin häneltä: "Miten tämä poikkeaa Valeantin toimista?"
"Hyvä kysymys", hän vastasi.
Jos Martin oli pikkukala tässä sopassa,
niin Valeantin toimitusjohtaja Mike Pearson oli valas.
NETFLIX-DOKUMENTTISARJA
BLOOMBERGIN PÖYTÄKIRJA
VALEANT PHARMACEUTICALSIN KURSSI ALKOI PUDOTA LOKAKUUSSA 2015.
VALEANTIN ARVOSTA KATOSI 90 %, YLI 80 MILJARDIA.
Uskoin ennen sinisilmäisenä,
että tiede ja lääkkeet ovat aina kaikkien parhaaksi.
Se oli idealistinen ja epärealistinen uskomus.
Kyseessä on kapitalistinen liiketoimi.
Yhtiöiden tarkoitus on tuottaa voittoa,
ja toisinaan niiden taktiikat ovat arveluttavia.
Shorttaajilla on huono maine,
koska me kerromme asioita, joita ei haluta kuulla.
Monet eivät pidä minusta.
Valeantin johto ei todellakaan pidä minusta.
Se ei kuitenkaan estä minua,
sillä haluan auttaa ihmisiä,
jotka ovat joutuneet Valeantin kaltaisten yhtiöiden uhriksi.
Kyse ei ole rahanteosta.
SHORTTAAJA
Nämä yhtiöt pitää saada oikeuden eteen.
VUONNA 2008 VALEANT OLI HUONOSTI MENESTYVÄ LÄÄKEYHTIÖ KALIFORNIASSA.
SEN ARVO OLI 2,1 MILJARDIA DOLLARIA.
MONEN MIELESTÄ PIKKU PELURI TERVEYDENHOITOALALLA,
TOISTEN MIELESTÄ MAHDOLLISUUS.
Kertoisitko yhtiön noususta?
Mieluusti. Olen kamppaillut yhtiötä vastaan vuosikymmeniä.
TUTKIVA JOURNALISTI
Valeantin alkuperä on Biovail-yhtiössä,
joka oli surkea roskafirma Kanadassa.
Lääkealan fuusio...
Vuonna 2010 Valeant Pharmaceuticals teki eräänlaisen fuusion.
Valeant halusi ulkomaiseen omistukseen välttyäkseen Yhdysvaltojen verotukselta.
Mies nimeltä Mike Pearson otti loput yrityksestä hallintaansa.
Työmme on luoda tuottoa.
TOIMITUSJOHTAJA, VALEANT
Ei pidä pelätä toimia, jotka luovat osakkeenomistajille tuottoa.
Se on tehtävämme.
Kun Mike Pearson astui Valeantin johtoon, sen osake maksoi ehkä alle 15 dollaria.
Osakkeen huippuhinta puolestaan oli 262 dollaria.
TOIMITTAJA
Se oli uskomaton nousu.
Suurimpia rahantekomahdollisuuksia Wall Streetin historiassa.
Valeant Pharmaceuticals jatkaa ostoskierrostaan -
ja ostaa harvinaislääkevalmistaja Aton Pharman.
Miljardiluokan lääkealan yritysosto.
Kanadalainen Valeant ostaa Medicis Pharmaceuticalin 2,6 miljardilla.
Se tekee 44 dollaria per osake.
Valeant Pharmaceuticals ostaa Bausch and Lombin 8,7 miljardilla.
Iso liike lääkealalla.
Strategiamme on melko yksinkertainen.
Aloitin yhtiössä kolmisen vuotta sitten, sen jälkeen olemme tehneet 22 yritysostoa.
Jos ostot eivät enää onnistu, teemme jotain muuta.
VALEANT JATKAA HURJAA HANKINTATAHTIAAN
NEW YORKIN PÖRSSIN PÄÄTÖSKELLO
Valeant Pharmaceuticals suorastaan imuroi yrityksiä.
Yhtiö on kuin tyhjiö, joka imee yrityksiä pois markkinoilta.
Jossain vaiheessa laskin heidän ostaneen 110 yritystä.
VALEANT OSTAA
Jonkin aikaa Valeant terrorisoi koko lääkealaa ja piti sitä pelon vallassa,
koska yhtiö sai Wall Streetin täyden ihailun.
Se oli markkinoiden kuumin osake, ja nämä tyypit näyttivät tajunneen,
miten lääketeollisuuden tulee toimia.
Valeant...
On fiksua ja tyhmää rahaa.
Fiksua rahaa ovat parhaat sijoitusrahastot,
joissa on parhaat sijoittajat.
Alkaen Sequoia-rahastosta, jota johti Warren Buffettin suojatti,
Bill Ackmaniin, jonka Pershing Square oli menestyneimpiä sijoitusrahastoja,
ja ValueActiin, joka ei ollut kuuluisa, mutta jota pidettiin erittäin fiksuna.
Kaikki sijoittivat Valeantiin.
Keksimme Miken kanssa strategian,
jossa yhdistäisimme lääketeollisuutta.
Mike on todistanut, että se toimii.
He huomasivat toimitusjohtajan, joka lupasi mullistavan strategian.
Se oli fiksumpi kuin koko muun lääketeollisuuden tapa toimia.
Se oli musiikkia Wall Streetin väen korville,
ja he pitävät itseään kaikkein fiksuimpina.
Jos joku sitten markkinoi itseään muita fiksumpana, he tapaavat kaltaisensa.
Valeantia piti tarkastella ulkopuolisena.
Wall Streetin koneisto halusi yhtiön osakekurssin nousevan loputtomiin.
Oli myös pieni joukko sijoittajia, jotka olivat eri mieltä: shorttaajat.
Kaksi kolmannesta globaalista finanssialasta pitää heitä -
kuin ISISin tai Al-Qaidan jäseninä.
Esimerkiksi Beverly Hillsissä asuu värikäs kaveri -
nimeltään Andrew Left.
Mitä shorttaus tarkoittaa yksinkertaisesti sanottuna?
Voi veljet.
Se on uskomatonta. Pörssi avautuu joka päivä.
Joka päivä jokainen osake voi yhtä hyvin nousta tai laskea.
Silti ajatellaan vain osakkeiden nousua.
Jos 90 % amerikkalaisista seuraa, mitkä osakkeet nousevat seuraavana päivänä,
mitä jos kääntäisin asetelman -
ja yrittäisin tienata veikkaamalla, mitkä osakkeet laskevat huomenna?
Wall Streetillä työskentelee monia fiksuja ihmisiä,
mutta Fahmi Quadir on fiksuudessa seuraavalla tasolla.
Sakkipeliin verratakseni hän oli kolme neljä siirtoa Valeantin edellä.
Yksikään yhtiö ei kerro syitä shortata osakettaan.
Kaikki tieto, mitä yritykseltä annetaan,
koskee syitä ostaa osaketta.
Shorttausta varten pitää itse hankkia tiedot.
Unohdin toisen esimerkin. John Hempton Australiassa.
Haluamme löytää huijareita.
Miksi?
Toisinaan heiltä saa epäsuoria sijoitusmahdollisuuksia.
Esimerkiksi kunnialliselta vaikuttava lääkealan yhtiö Valeant -
olikin pelkkä korttitalo,
jossa kaikki huijasivat kaikkia.
Päättelimme, että jossain vaiheessa petokset paljastuvat -
ja Valeantin osake romahtaa reippaasti.
Seuraamme pahoja ihmisiä,
osaamme tunnistaa huonot osakkeet ja shorttaamme niitä.
Kun osakkeen hinta laskee, teemme voittoa.
Fahmi, Andrew Left, ehkä Hempton,
ehkä seitsemän ihmistä koko maailmassa huomaa:
"Keisarilla ei ole vaatteita."
Meistä ei ehkä ole kuultu: toimimme pääosin sivussa.
Meidän ei tarvinnut uskoa paskapuhetta.
Keskustelin Fahmin kanssa ehkä 20 kertaa,
ja kaikista tapaamistani ihmisistä hänellä oli omaperäisimmät päätelmät.
En ikinä uskonut päätyväni shorttaajaksi.
Aioin vain pitää välivuoden -
ja aloittaa sitten algebrallisen topologian väitöskirjani.
Niin ei tapahtunut.
Päädyin lääketeollisuuden konsultiksi.
Sitten kuuluisa shorttaaja ymmärsi katsantokantani -
ja huomasi, miten paneutunut olen tutkimukseen.
Hän tunnisti minut shorttaajaksi ennen minua itseäni.
Valeantin kohdalla kukaan ei halunnut kuulla shorttaustarinaa.
Vain Valeantin maagiset luvut kiinnostivat.
Kaikki ne non-GAAP-korjatut, EBITDA-mittarit, EPS ja niin edelleen.
Sijoittajia kiinnostivat vain ne.
LÄÄKEYHTIÖT KÄYTTÄVÄT NOIN 18 % TULOISTAAN -
UUSIEN LÄÄKKEIDEN TUTKIMUKSEEN JA KEHITYKSEEN.
VALEANT KÄYTTI 3 %.
SE OLI KEKSINYT TOISEN TAVAN KASVAA.
Valeant Pharmaceuticalsin kasvun pääosa ei tule uusista lääkkeistä.
Tulot ovat kasvaneet pienempien yritysten ostoilla.
Mike, miksi yritysostot ovat tärkeintä?
Olemme tarkastelleet tutkimuksen ja kehityksen tuottavuutta.
Kuluneena vuosikymmenenä se ei ole toiminut koko alalla.
Mielestämme käytämme pääomamme paremmin hyödyksi,
kun kasvamme ostamalla jo hyväksyttyjen tuotteiden oikeudet omistavia yrityksiä.
Pearson suhtautui epäillen useimpien lääkeyritysten lääkekehityskuluihin.
Hänestä ne rahat menivät hukkaan. Ne eivät tuottaneet.
Oli parempia tapoja johtaa lääkeyhtiötä tehokkaammin -
ja tuottaa enemmän rahaa osakkaille.
Lääkeyhtiöllä voi hyvin kulua kolme neljä vuotta ilman läpimurtoja.
Analyytikko tai rahastosijoittaja pitäisi sitä tuhlauksena ja luovuttaisi.
Tutkija taas ymmärtää, että kyse on vain ajasta.
Kun on aikaa, tietoa ja ymmärrystä, läpimurto tulee.
T&K:sta leikkaaminen parantaa paperilla yhtiön kannattavuutta.
He ostivat yli 100 yritystä.
Kaava oli suhteellisen yksinkertainen.
"Yhdistämme laskentaosastot, yhdistämme myyntiosastot,
emme harjoita tiedettä."
Se kaava tuntui toimivan.
Ihmiset olivat ansainneet miljardeja luottamalla Mikeen.
He halusivat kertoa Wall Streetille: "Ansaitsemme rahat kuuluvat teille."
Mutta yhtiö, joka oli olevinaan säästäväinen,
omisti markkinoiden kalleimmat yksityissuihkukoneet.
He ostivat Gulfstream 650 -koneen.
Sillä voi lentää välilaskutta New Yorkista Kiinaan.
Valeantilla oli 650. Mitä se kertoo?
He haluavat lentää tyylillä.
Se on isoin...
En haluaisi sanoa "isoin kulli, mitä löytyy",
mutta sitä se kyllä on.
Mike Pearson käytti valtaosan ajastaan sijoittajien kanssa keskusteluun,
ja hän lennätti heitä Gulfstreamillään Duken koripallo-otteluihin.
Markkinoilla puhuttiin:
"Älä murehdi taseesta tai tunnusluvuista. Juttele Miken kanssa."
Pearsonia pidettiin erehtymättömänä.
Sijoittajat eivät tehneet perustutkimuksia Valeantista.
Mutta shorttaajan kannattaa aina tutkia ensin.
Perehdyin ensin Valeantin reseptilääkkeiden koko historiaan.
Kun Valeant oli tehnyt yritysoston,
se nosti eksponentiaalisesti hintojaan ja samalla myyntimääriä.
Näin lääkkeitä käyttävien määrä laski merkittävästi,
mutta Valeantin tulot kasvoivat.
Tämä on ollut iltalukemistani -
viimeisten parin vuoden ajan.
Joku haluaa lukea Buffettin elämäkertoja, joku toinen Fifty Shades of Greytä,
mutta minä käytin kaksi vuotta siihen,
että luin kaikki Valeant Pharmaceuticalsista julkaistut asiakirjat.
Tämä on Valeantin sijoittajapäiviltä loppuvuodesta 2012.
Yritysostojen tahti kiihtyi, ja yhtiö maksimoi voittonsa tuotteista -
erilaisten tukijärjestelmien ja hinnankorotusten kautta.
Terveydenhoito on ala, jossa petos ei kohdistu vain yhtiön osakkaisiin,
vaan mahdollisesti myös potilaisiin.
-Milloin tapasit vaimosi? -1980-luvulla Chicagossa, töiden kautta.
Miten reagoit, kun hän kertoi, että hänellä on Wilsonin tauti? Mitä ajattelit?
En ajatellut siitä mitään.
Kunhan ottaa lääkkeen neljästi päivässä, kaikki on hyvin.
Wilsonin taudissa keho ei pysty käsittelemään kuparia.
Se kertyy kehoon ja lopulta myrkyttää maksan kautta.
Sitä esiintyy yhdellä 30 000 ihmisestä.
Saan siihen lääkkeeksi Syprineä.
Miksi haluat suojata henkilöllisyytesi?
Käytimme lääkkeeseen noin 30 dollaria kuussa.
Se raha tuli säästöistämme.
Lääke ostettiin ja otettiin, ja kaikki toimi.
Sitten yhtäkkiä joulun jälkeen vaimoni meni apteekkiin.
Hän soitti minulle ja kertoi,
että lääkkeen hinta oli 20 000 dollaria.
"Eihän hinta voi nousta näin. Olen saanut tätä lääkettä vuosia."
Hinta vain nousi.
Nyt hinta on yli 200 dollaria tabletilta.
Mitkä ovat siis kokonaiskustannukset?
Vuosikuluiksi tulee noin 289 000 dollaria.
Meillä on sitä nyt jääkaapissa ehkä 80 000 dollarin arvosta.
Mitä tapahtuisi, jos lopettaisit lääkityksen?
Kuolisin.
Kuluilta on suojassa aikansa.
Kunnes menettää työnsä.
Kunnes ei saa sairausvakuutusta, koska lääkekulut ovat huimat.
Kunnes perheesi tuhoutuu, koska lääke pitää maksaa,
sillä ilman sitä kuolee.
Nainen pelkää, että jos työnantaja tietäisi hänen vakuutuksensa kustannukset,
hänet irtisanottaisiin.
Jos hänet irtisanotaan,
hänen on vaikea löytää uutta työpaikkaa ikänsä ja terveydentilansa vuoksi.
Jos hän joutuisi maksamaan lääkkeen itse, he olisivat parissa vuodessa vararikossa.
Sen vuoksi päätin olla näyttämättä kasvojani.
Kaikki pelkäävät näitä lääkeyhtiöitä.
Lääkeyhtiöt ovat vakuuttaneet potilaat ja potilasyhdistykset:
"Jos ette suostu vaatimuksiimme, lääkkeen valmistus loppuu."
Se on henkilökohtaista, ja moisen ahneuden salliminen -
nostatti Johnissa raivon. Hän ei pysty vain katsomaan sivusta.
Sitä alkaa miettiä, mistä on oikein kyse.
Merckin hinta tabletille oli noin dollari 20 vuoden ajan.
Vuoden 2007 paikkeilla huomasimme hinnan kaksinkertaistuneen.
Merck siirsi lääkkeen Aton-yhtiöön.
Valeant osti Atonin kolmen vuoden päästä.
Silloin hinnan nousuvauhti kiihtyi.
Syprine nousi yhtiön 30 myydyimmän lääkkeen joukkoon.
Siinä joukossa myyntimäärät ovat usein isoja,
mutta ei tällä lääkkeellä. Kyse oli vain hinnasta.
Jos on valmis nostamaan lääkkeen hintaa -
dollarista tabletilta 300 000 dollariin vuodessa,
jos on valmis käyttämään kaikkia keinoja...
Öljylähde on löytynyt.
On löytynyt keino vuolla kultaa.
VUOSIEN 2010 JA 2015 VÄLILLÄ -
VALEANT NOSTI SYPRINE-HOIDON KUUKAUSIKULUT 650:STÄ 21 000 DOLLARIIN.
SAMANA AIKANA VALEANTIN PÖRSSIARVO NOUSI 2,3 MILJARDISTA 78 MILJARDIIN.
NEW YORKIN PÖRSSI
Rahoitusala, Wall Streetin väki ja CNBC:n puhuvat päät -
pitivät Valeantista, koska se toimi kuin sijoitusrahasto.
Bill Ackman on Pershing Square Capital Managementin johtaja ja perustaja.
Sillä on hallinnassaan lähes kuusi miljardia.
-Olit oikein hyvä shorttaaja. -Osuimme toisinaan oikeaan.
Olit hyvä shorttaaja.
En aina. Ala on vaikea.
Bill Ackman on fiksu, osaava liikemies.
SIJOITTAJA
Hän on opportunisti, mutta hyvässä mielessä, ei pahassa.
-Rikkailla on nyt mahdollisuuksia. -Ehdottomasti.
On koko urani paras aika sijoittaa.
-Sijoittaa rahaa? -Niin.
Valeantin tulokset tekivät Billiin vaikutuksen,
ja Mike Pearson oli vaikuttava henkilö taloudellisesta näkökulmasta.
Käsittääkseni Bill Ackman sijoitti rahaa ansaitakseen rahaa.
Mike Pearsonin tavoitteena oli päästä lääkeyhtiöiden viiden kärkeen vuonna 2016.
Siksi ainoa mahdollisuus oli ostaa Valeantia isompi yritys.
Allergan oli ilmeinen valinta.
Allergan on Valeantin vastakohta.
Se on erittäin menestynyt yritys, joka erikoistui kosmetiikkaan.
Kaikki botoxia käyttäneet tuntevat Allerganin, sillä Allergan kehitti sen.
Olipa botoxista mitä mieltä tahansa, se oli todella menestynyt keksintö.
En ole Dalai Lama.
Joku voi kehua, miten iloiselta aina näytän.
Vastaan, että se johtuu botoxista.
Kaikki sujui mainiosti.
ALLERGANIN ENTINEN TOIMITUSJOHTAJA
Sitten tulee yritys,
joka keskittyy vain lyhyen tähtäimen voittoihin ja ahneuteen.
Siis Valeant.
Toivottakaa tervetulleeksi Valeantin toimitusjohtaja J. Michael Pearson.
Se tuntui Pearl Harborilta.
Lääkealan yritysostojen räjähdys.
Se on pääjuttumme. Kerromme joka näkökulmasta.
Sijoittaja Bill Ackman tekee kanadalaisen lääkeyhtiö Valeantin kanssa tarjouksen -
botoxin valmistajasta Allerganista. Kutsumme tätä lääkehulinaksi.
Tämä on Power Lunch,
ja tällä kertaa, Sue, käsittelemme lääkealaa.
Miksi tässä on järkeä?
Valeantilla ei ollut rahaa ostoon.
Lyhyesti Pershing Squaresta...
He liittoutuivat Bill Ackmanin kanssa, joka hiljaa osti Allerganin osakkeita.
Sitten hän suostutteli Allerganin muita osakkaita hyväksymään Valeantin.
Ulkopuolinen. Se on teemana...
Esityksen pitivät pitkä, sulavakäytöksinen Bill,
jolla on vaaleat hiukset ja terve olemus,
sekä karkeampi, hieman ylipainoinen Mike, joka on hieman rähjäisen oloinen.
Meidän liiketoimintamme on kasvanut 55 % vuosittain.
Allerganin on kasvanut uusilla markkina-alueilla 11 % vuodessa.
Sekä Bill Ackman että Mike Pearson osasivat erinomaisesti -
saada kuulijat tekemään mielestäni virheellisiä ja harhaanjohtavia päätelmiä.
T&K:n luvuissa näemme 1,3 miinus 900...
Että Allerganin tutkimus- ja kehityspanokset olivat epäonnistuneet.
Rahaa oli haaskattu.
Allergan toimi kuten aito lääkeyhtiö.
Siellä panostettiin tutkimukseen ja kehitykseen.
Mike Pearson sanoo, että lääkekehitys on niin tehotonta,
ettei hän halua sijoittaa siihen.
Hän käskee luottamaan johtajiin, ei tieteeseen.
Bill Ackman tuntui olevan varsin ihastunut,
etten sanoisi lumoutunut, Mike Pearsonin sanoista.
Minun, Howardin ja Arin tehtävänä on tuottaa lisäarvoa osakkaille.
Kohtasin ensimmäistä kertaa lääkeyhtiön johtajan,
joka vakuutti minut sijoittamaan yhtiöön, jolla on muuten uskomaton tarina.
Kirjasta The Outsiders tuli Wall Streetin kulttilukemistoa.
Siinä kerrotaan johtajista, jotka kulkevat omia teitään.
Mielestämme kirjan ainoa vika on se, ettei Mike ole mukana,
mutta hän lienee seuraavassa painoksessa.
Bill uskoi, että Mike Pearson oli musta hevonen,
yhtä legendaarinen kuin tässä kirjassa ylistetyt henkilöt.
Annamme teille kirjan lahjana. Lukekaa se.
Minusta tuntuu oudolta,
että Bill Ackman ihastui täysillä Mike Pearsoniin.
Bill on toki hurmaava, mutta miksi ryhdyit hänen kumppanikseen?
Hurmaava?
Hän halusi sijoittaa meihin neljä miljardia.
Tai tähän liiketoimeen.
Hänellä on myös aitoa uskottavuutta fiksuna sijoittajana.
Mitä teette, jos Allergan ei halua neuvotella kanssanne?
Ehkä pitäisi kysyä taholta, joka omistaa 10 % Allerganista.
Toimenkuvamme on ostaa osuuksia yhtiöistä,
ja pyrimme yhteistyössä niiden kanssa toimimaan osakkaiden parhaaksi.
Niin toimimme nytkin.
Meillä on eri keinoja saada se onnistumaan.
Ackman hankki kaikessa hiljaisuudessa osuuden Allerganista -
auttaakseen Valeantia valtausyrityksessä.
Ulkoapäin katsoen se näyttää laittomalta sisäpiirikaupalta.
Mutta sisäpiirin tietoa saa käyttää,
kunhan tieto ei ole peräisin joltakulta, joka on rikkonut...
Jo silloin sanottiin,
että hän on kai perehtynyt lakiin, mutta se ei silti näytä hyvältä.
Kiistanalainen yhtiö yritti vallata ihaillun yhtiön -
uskomattoman kiistanalaisilla keinoilla. Se oli rumaa.
JOHTAJIEN PÄÄTÖS YKSINOIKEUDELLA
Me epäilemme,
ettei Valeantin liiketoimintamalli ole lainkaan kestävä.
He aikovat leikata 90 % tutkimuksesta ja kehityksestä.
Mielestämme tässä tuhotaan arvoa eikä luoda sitä lisää.
Meistä heidän lähestymistapansa oli suoraan sanottuna omaisuuden ryöstöä.
He aloittivat tuhoisan vastaiskun ja sanoivat Valeantia huijaukseksi.
He vertasivat sitä Tycoon, 1990-luvun pahamaineiseen yhtiöön,
jonka toimitusjohtaja joutui vankilaan.
Allerganin tapahtumat ovat ennen näkemättömiä.
Toiminta on täysin sopimatonta ja mahdollisesti laitonta.
Bill on mukana, eikä hän anna periksi.
Mekään emme luovuta. Se auttanee.
Useimmat olivat ainakin salaa Allerganin puolella.
Wall Streetillä sanottiin: "Kuin juoppo kävisi lempisedän kimppuun."
Kulki huhuja, että jos piti myydä, ei ainakaan Valeantille. Onko se totta?
Päätavoitteena oli estää Valeantia ryöväämästä meitä naurettavaan alihintaan.
Käsillä oli kova taisto.
Allerganille kävi lopulta hyvin.
Allergan löysi toisen tarjoajan.
Actavis osti Allerganin parempaan hintaan kuin Valeant halusi tai pystyi tarjoamaan.
ALLERGAN MYÖNTYY ACTAVISIN OSTOTARJOUKSEEN
Yhtäkkiä Valeant oli etusivun juttu. Huomion myötä asioita alettiin tutkia.
Miksi shorttaat?
Tunnettu shorttaaja Jim Chanos -
alkoi puhua Valeantin liiketoimintamallin vioista.
Chanos antoi tietonsa Bill Ackmanille sanoen:
"Teet virheen yhtiön suhteen. Sillä on vaikeita ongelmia."
Jim ei ole oikeassa Valeantin suhteen.
Bill Ackman olisi voinut irtautua Allergan-kaupoista ja lyödä rahoiksi,
sillä Allerganin osakekurssi nousi paljon tämän hankkeen kuluessa.
Mutta hän ei irtautunut.
Hän käytti kaikki ne rahat ja enemmänkin ostaakseen valtavan osuuden Valeantista.
Hän ei huomannut sitä, minkä muut näkivät selvästi.
Bill on hassu tyyppi.
Ilmiölle on Wall Streetillä oma termi: "Usein väärässä, aina varma asiastaan."
Sellaisten tyyppien kanssa on oikein hyvä käydä kauppaa.
He tuplaavat panoksensa -
ja voivat panostaa valtavasti rahaa väärään veikkaukseensa,
ja Bill uskoo olevansa oikeassa.
PIKKU BUFFETT
"RAKENNAMME JOTAKIN, JONKA HALUAMME OMISTAA VUOSIKAUSIA."
Amerikassa etenevät parhaat ja fiksuimmat, joihin Bill Ackman eittämättä kuuluu.
Heille maksetaan käsittämättömiä summia silmiensä sulkemisesta.
Bill Ackman ja hänen kaltaisensa keksivät sille perusteluja.
Kuuluisat rahastonjohtajat voivat pettää itseään siinä missä kuka tahansa.
Skeptikot kaivautuivat esiin Allergan-tarjouksen aikoihin 2014,
ja vuoden ajan he tuntuivat olevan väärässä,
sillä Valeantin osakekurssi nousi nousemistaan.
Hävisitte taistelun Allerganista.
Joidenkin mielestä yhtiön tarkoituksena ovat vain yritysostot.
Emme olleet häviäjiä, vaan kurinalaisia.
Analyytikot odottivat toimintamallinne mukaan lisää yritysostoja. Tuleeko niitä?
Palaamme varmasti sille tielle.
Valeant on ostamassa vararikkoisen syöpärokotevalmistaja Dendreonin.
Ehkä vuoden suurin kauppa: Valeant aikoo ostaa Salix Pharmaceuticalsin...
-Ette taida lopettaa ostamista? -Tuskin. Elämästä tulisi tylsää.
Markkinat eivät välittäneet skeptikkojen huolista.
Kuulen pelkkiä kehuja, miten Valeant on loistava, Bill Ackman on nero,
ja Mike Pearson muuttaa koko Amerikan lääketeollisuuden johtamistavan.
Minä taas sanon heidän erehtyvän pahasti.
Olen nettifoorumilla cafepharma.com.
Siellä on joukko Valeantin entisiä johtajia -
valittamassa jostain Philidorista.
Toinen ex-johtaja vastaa:
"Mikä on Philidor? En ole kuullutkaan siitä."
He yrittävät pitää asian salassa.
Kenenkään ei pitäisi tietää siitä.
Kun toimittaja kuulee maagisen lauseen: "Tämä on salaista",
on kuin teinipoika kurkistelisi Playboyta. "Haluan tietää asiasta."
APTEEKKILAUTAKUNTA TAPAUS 5246
AIHELUETTELO
Huomasin Kalifornian apteekkilautakunnan päätöksessä,
että Philidoria kiellettiin toimimasta apteekkina.
Silloin sain tietää, että Philidor on apteekki.
Soitin Kalifornian apteekkilautakuntaan, ja he sanoivat:
"Lue päätös huolellisesti. Meistä Philidor on huijausta."
VÄÄRÄ LAUSUNTO
Roddy sanoi ensimmäisenä,
että Philidor oli keino ryövätä vakuutusyhtiöitä.
Ulospäin se näytti postimyyntiapteekilta.
Sen oli tarkoitus olla käyttäjäystävällinen.
Matala omavastuuosuus, kolmen kuukauden annokset seuraavaksi päiväksi.
Potilaan ei tarvitse lähteä apteekkiin.
Hinnat ovat kuitenkin uskomattoman korkeat.
Retin-A:n hinta on satoja dollareita.
Puhtaampi iho kahdessa viikossa? Kyllä, Retin-A Mikrolla.
Tämä on Valeantin talouden moottori.
Kynsisieni? Älä piilottele sitä, vaan hoida se Jublialla!
Jublia on jalkasienivoide, joka on hyvin usein tehotonta.
Se maksoi lähes 1 000 dollaria. Aivan uskomatonta.
Asiakas olisi huomannut asian heti,
jos olisi maksanut tonnin A-vitamiinivoiteesta,
mutta raha kulki vakuutusyhtiön kautta.
Tuhansia kalliiden lääkkeiden tilauksia kulki Philidorin kautta.
Mutta vakuutusyhtiöt huomasivat asian -
ja alkoivat hylätä Philidorin kautta tulevia reseptejä.
Sen vuoksi Philidor osti lähiöapteekin -
ja esitti, että resepti tuli sen apteekin kautta.
Oli kuitenkin mahdotonta ostaa tarpeeksi lähiöapteekkeja -
vakuutusyhtiöiden huijaamiseksi.
Jos kuitenkin alkaisi keksiä huijauslähiöapteekkeja,
niitä voisi keksiä rajattoman määrän.
Delawaressa yksi lakimies rekisteröi yli 70 apteekkia.
Työntekijäni vierailee siellä ja kysyy: "Eikö se ole hahmo Hohdosta?"
LUKU KYMMENEN HALLORANN
Hra Hallorann? Etkö pelkää tätä paikkaa?
En pelkää täällä mitään.
On vain niin,
että paikat ovat kuin ihmiset.
Toiset hohtavat, toiset eivät.
Voi sanoa, että Overlook Hotel miltei hohtaa.
Hei, Danny.
Ne ovat Stephen Kingin kirjoja.
Minun oli yhdistettävä Valeant ja Philidor aukottomasti.
Philidor oli varsinainen savuava ase.
Mikä on Philidor?
Se on sakkipeliviittaus.
Nimi viittaa kuuluisaan ranskalaiseen sakinpelaajaan 1700- ja 1800-luvuilta.
Aloin syöttää muita sakkitermejä hakukoneisiin...
KUNINGASFIANCHETTO
...ja törmäsin erääseen, joka liittyi Valeantiin.
Se oli hyväksytty kuningasgambiitti.
Hyväksytyn kuningasgambiitin sakkilyhenne on KGA.
VUOSIKERTOMUS 2014
Valeantin vuosikertomukseen 2014 oli haudattuna tieto siitä,
että Valeant omisti KGA:n.
Eräässä osavaltiossa KGA oli merkitty Philidorin omistajaksi.
Silloin tiesin ratkaisseeni asian.
Roddy Boyd selvitti, mitä Philidor teki.
Roddy Boyd löysi R&O-yhtiön,
lähiöapteekin, jonka he ostivat piilottaakseen reseptejä.
Uskoakseni Philidor yritti kiertää -
Kalifornian apteekkilautakunnan lisenssikieltoa.
He valehtelivat ja peittelivät asioita kaikin tavoin.
R&O Pharmacy oli peiteyhtiö.
VUONNA 2015 VALEANTIN JA PHILIDORIN SALAINEN YHTEYS PALJASTUI,
KUN VALEANT PYYSI SUORAAN MAKSUA R&O-APTEEKILTA.
Eräänä päivänä R&O saa karhukirjeen -
lähes 370 miljoonasta Robert Chai-Onnilta,
Valeant Pharmaceuticals Internationalin juristilta.
Se oli Valeantilta iso virhe.
Valeant viritti ansan itselleen lähettäessään kirjeen R&O:lle,
sillä se avasi Pandoran lippaan.
Löysin tarpeeksi vikoja, ja kun en ymmärtänyt tätä,
oletin löytäväni lisää vikoja, ja niin yleensä kävikin.
Philidor vain oli melko iso vika löydettäväksi.
John Hempton ja muut epäluuloiset -
olivat jo tutkineet Philidoria ja tiesivät asian paljastuvan.
Hän lähetti Ackmanille yhden sanan viestin.
Se oli suoraan Miehuuskokeesta.
Haluan sanoa sinulle yhden sanan. Vain yhden sanan.
"Kuunteletko?"
-Kuunteletko? -Kyllä.
Philidor.
Kun Bill Ackman osti valtavan osuutensa, hän ei luultavasti tiennyt Philidorista.
Mutta hänen väkensä oli tutkinut Philidorin.
Hän sai käsiinsä julkaisematonta tietoa Valeantista.
Hän kuului sisäpiiriin.
Totuus on yleensä yksinkertainen ja esillä.
Valheet ovat piilossa, ja tässä valheita oli paljon.
Heiltä puuttui käteistä,
ja he keksivät Philidorin saadakseen lisää sitä.
He ostivat Syprine-lääkkeen -
ryövätäkseen ihmisiltä neljännesmiljardin -
hengen menetyksen uhalla.
Liikevaihto oli menossa...
Yhtälö tuntui toimivan.
Joka vuosineljännes julkaistaan sijoittajatietoa.
Parhaat jutut löytää alaviitteistä.
Tässä on mainio esimerkki.
Harvinaislääkkeiden myynnin sanottiin kasvaneen, ja Syprine mainittiin.
Myynti ei ollut kasvanut.
Wilsonin tautiin ei sairastuttu enemmän. He vain nostivat hintoja.
Syprine on vaikea tapaus, koska sitä käyttävät vain harvat potilaat.
Silti Valeant onnistui tekemään siitä 300 miljoonan dollarin lääkkeen.
Siitä tuli voittoa varmaankin 250 miljoonaa dollaria vuodessa.
Valeant sai taitavasti kaiken näyttämään siltä, että yhtiö kasvoi.
Yhtiö käsitteli numeroita tavalla, joka oli ehkä laillinen,
mutta antoi sijoittajille väärän mielikuvan.
Shorttaajana haluaa tietää, miten yritys toimii,
sillä sitä ei kerrota.
Pääsen toimipaikastani helposti Pennsylvaniaan ja New Jerseyyn.
Tein tavallaan kyttäyskeikkoja.
Tapanani on toimia varjoissa,
ja lähetän sitten työni tulokset sopiville tahoille.
Siis vaikkapa toimittajille ja isoille mediayhtiöille,
Valeantin tilintarkastajille tai arvopaperilautakunnalle.
Jututin mahdollisimman montaa Valeantin työntekijää.
Valeantin työntekijöiden moraalissa oli käännekohta.
Fahmin ja minun tekemät tutkimukset täydensivät toisiaan.
Minä olen Fahmia parempi kirjanpitäjä,
ja Fahmi tuntee lääkkeet paljon paremmin kuin minä.
Fahmi on lääketieteen asiantuntija.
Kun mainitsin huomaamistani hinnankorotuksista,
Fahmi kertoi, että lääkkeellä oli monia rinnakkaisvalmisteita,
hinta oli järjetön,
ja järjestelmää huijattiin.
FAHMI VÄLITTI TIEDOT JA ANALYYSINSÄ VALEANTISTA -
BOYDILLE, HEMPTONILLE JA MUILLE SHORTTAAJILLE.
KESÄKUUSSA 2015 FAHMI SHORTTASI VALEANTIA VEIKATEN OSAKKEEN LASKEVAN
Tämä oli koko urani toinen shorttaus.
Se oli minulle suuri tapaus,
etenkin koska siihen aikaan vain harvat shorttasivat sitä osaketta.
Mutta aika oli mielestäni juuri oikea.
Mielestäni tase oli kuiviin imetty.
Vaikka ajoitukseni oli mielestäni oikea,
vielä kesällä 2015 terveydenhuoltoalan osakkeet olivat huippuhinnoissa,
ja Valeantin kurssi nousi 262 dollariin.
En lannistunut, sillä muut shorttaajat sanoivat minulle:
"Fahmi, kun meno yltyy rajuksi,
pysy mukana, sillä olet tehnyt kaiken työn."
Pysyin mukana ja jatkoin työtäni,
sillä urani oli yhä siinä vaiheessa,
että minun piti todistaa kaikille, että tiesin, mitä tein.
Sitten Hillary Clinton tviittasi lääkkeiden hinnoista.
Tämän kirjeen kirjoittaja on paikalla.
Hän on joutunut ottamaan tiettyä merkkilääkettä 1980-luvulta saakka.
Silloin 10 annosta maksoi 180 dollaria.
Viimeksi sama määrä maksoi 14 700 dollaria.
Yrityksen nimi on Valeant Pharmaceuticals. Aion käydä heidän kimppuunsa.
Tällaisen saalistushinnoittelun pitää loppua.
Shorttaajan pitää odottaa käännekohtaa, jolloin ihmiset sanovat: "Tällä on väliä."
Vaalit ja Shkreli olivat käännekohta.
Kyseinen lääke oli Daraprim. Se maksoi ennen 13,50 dollaria tabletilta.
Turin nosti hinnan huikeaan 750 dollariin.
Se on selvää kiskontaa.
Etkö arvellut 5 000 prosentin hinnankorotuksen herättävän huomiota?
Ehkä, ehkä en. Riippuu siitä, kiinnostaako toimiala ihmisiä.
On ollut suurempiakin korotuksia paljon suuremmissa yhtiöissä.
Martin Shkreli osti Daraprimin,
sälytti paljon lisäkustannuksia vakuutuslaitoksille ja HIV-potilaille -
ja rikastui.
Valeant ei tehnyt sitä vain Daraprimille, vaan noin 100 lääkkeelle.
Valeantin ideana oli tehdä sama kaikelle mahdolliselle.
Tässä oli Wall Street pahimmillaan rahoittamassa lääkeyhtiötä pahimmillaan.
Kun näin Shkrelin vaaleissa, päätin kaivaa syvälle ja pian.
Uutisia Valeantista.
Kuulimme aiemmin, että osake vajoaa. Mikä on tilanne?
Se on merkittävästi alempana.
Citron Researchin raportissa kysytään,
voiko kyseessä olla lääkealan Enron? Raportti on aika murskaava.
Jutussa kerron, mistä syytän Valeantia.
Andrew Left on kiivas länsirannikon tyyppi,
joka kutsui Valeantia lääkealan Enroniksi.
Pitää huomauttaa, että hänen analyysinsä ei osunut oikeaan.
Hän luuli Valeantin käyttävän Philidoria luomaan liikevaihtoa valeostoilla.
Asia ei ollut ihan niin.
Mutta hän oli oikeassa verratessaan yhtiötä Enroniin,
sillä molemmat yritykset yrittivät kiertää sääntöjä -
ja unohtaa etiikan.
Andrew Leftin tarina ei ollut totta, mutta yhtiö ei voi puolustautua.
Syynä siihen on se,
että puolustautuessaan heidän pitäisi kertoa totuus.
Wall Streetin huijaaminen on paha juttu. Amerikan huijaaminen on vielä pahempaa.
Nämä ovat syytöksiä, ja usein ei halua olla...
En pysty kertomaan, ovatko ne tosia,
mutta ne keskittyvät...
Kun huomio kiinnittyi Philidoriin, Valeantin myyntiluvut alkoivat romahtaa.
Katsotaanpa Valeantin osakekurssia.
En ole varma, jatkaako se putoamista, vai onko kurssi jo vakaa.
Osake on nyt vapaassa pudotuksessa.
Noin 18 miljardia dollaria on tuhoutunut.
Valeantin lumipallo kasvaa yhä isommaksi.
Osakkeiden arvosta on hävinnyt 22 miljardia, neljännes yhtiön arvosta,
ja osakkaat ovat panneet kaksi miljoonaa osaketta...
VALEANTIN OSAKE PUTOSI 55 % KUUKAUDESSA.
YHTIÖ MENETTI ARVOSTAAN 26 MILJARDIA DOLLARIA.
Nähtyämme Citronin väärän raportin -
pyydämme SECiä tutkimaan Leftin ja Citronin.
Olen imarreltu siitä, että hän nosti minut esille.
Mutta erotinko minä koko Bausch and Lombin T&K-osaston -
ja nostinko sydänlääkkeiden hintoja?
Hänen osakkeensa kärsii, ja syy ei ole minun.
Puhutaanpa suoraan: toimin osakemarkkinoilla.
Tietysti olin kiinnostunut Valeantin osakekurssista.
Raivo nousi siitä,
kun Pearson ja Ackman puhuvat Valeantista kuin se tekisi hienoja tekoja.
Se herättää halun toimia.
Jos aiomme puhua reilusti, ollaan rehellisiä toisillemme.
Kun puhutaan Philidorin asioista,
ihmisiä taatusti mietityttää, paljonko tiesit tapahtumista.
Syytöksiä on paljon, mutta mitään ei ole vielä todistettu.
Enkä ollut tietoinen mistään syytöksistä.
Hyvää huomenta.
Yhtiö piti puhelinkokouksen,
ja he irtautuivat Philidorista mahdollisimman nopeasti.
Apteekkipartnerimme Philidor tarjoaa reseptipalveluja asiakkaille koko maassa.
Se toimittaa reseptilääkkeitä.
Mutta he sijoittivat Philidoriin 100 miljoonaa dollaria.
Koko Valeantin hallitus ilmeisesti kävi Philidorissa ennen sijoitusta.
Siitä on siis vaikea irtautua, mutta siltä puhelinkokous kuulosti.
Siinä lienee kaikki kysymykset. Tapaamme taas seuraavalla kvartaalilla.
Kokous päättyi. Voitte sulkea yhteyden.
Eräs sijoittaja uskoi saavansa vastauksia maanantain puhelinkokouksessa.
He miettisivät viikonlopun yli ja kertoisivat kaiken, mitä pitää tietää.
Kun niin ei tapahtunut, ja he väistelivät aihetta antamatta vastauksia -
hän sanoi: "Myyn kaikki osakkeeni."
Järjestäjä, kuulemme musiikkia...
Järjestäjä?
Bill Ackman piti puhelinkokouksen,
ja silloin tuli selväksi, ettei Bill tiennyt Philidorin asioista.
Miksi järjestimme apteekin käyttäen sakkipelin kuvioita yksiköiden niminä?
Miksi viitta ja tikari -touhu?
Joku täällä pitää sakista.
Ehkä he katuvat sakki-intoaan, mutta on paljon muita...
Sakki on korkeatasoinen peli, joten nimi sopii hyvin.
Puhelinkokous käytiin hieman harhaisena.
Eikö hän kuulostakin hermostuneelta? Muistatko? Hän oli erittäin hermostunut.
Hän oli hermostunut, mutta laittoi miljardin likoon.
Suhtaudumme luottavaisesti -
johtoon, Mike Pearsoniin -
ja muuhun tiimiin sekä yhtiön hallitukseen.
Emme hae paikkaa hallituksessa.
Bill alkoi pitää sitä kamppailuna julkisuuskuvasta.
Hän uskoi voivansa vastata kysymyksiin paremmin kuin Valeant,
ja sitten kaikki kääntyisi parempaan.
Hän ei tajunnut, että kyseessä oli totuus, ei enää julkisuuskuva.
Ainakin yritimme tosissamme.
Kiitokset ajastanne.
Kiitos paljon.
Bill Ackman lähetti sähköpostin Pearsonille ja muille valeantilaisille:
"Kun osavaltion jokainen poliisi seuraa,
saa syytteen jostakin, vaikka olisi syytön."
LUULTAVASTI PIDÄTTÄVÄT
Juuri kun uskoo, ettei voi mennä huonommin,
tulee tieto, että Pearson on jäänyt sairauslomalle.
Huhujen mukaan hänen rankka elämäntyylinsä vaati veronsa.
Ei ole epäilystäkään, että hän oli erittäin sairas.
Vaikka Pearson oli johtanut heidät tähän,
kaikki tuntuivat uskovan, että vain hän voisi pelastaa heidät.
Niinpä hän palasi.
Kuten tiedätte, palasin sairauslomalta kaksi viikkoa sitten.
Mike Pearson katosi näyttämöltä -
juuri kun alettiin ymmärtää, että Philidor ei ollut poikkeus,
vaan koko rakenne oli samanlainen.
Muutamme arviotamme liikevaihdosta varovaisemmaksi -
ja oletamme useimpien toimialojemme ja alueiden kasvun hidastuvan.
Oltuaan pois puolitoista kuukautta hän ei enää määrännyt tarinasta.
Meihin kohdistuu useita tutkimuksia.
Meitä tutkivat muun muassa -
Massachusettsin ja New Yorkin eteläisen piirin oikeusvirastot, SEC ja kongressi.
Epäilläänkö yhtiössä kykyänne johtaa yhtiötä jatkossa?
Siitä keskustellaan.
Kyse on käännepisteestä minulle ja yhtiölle.
Ellemme onnistu, syy on minun.
Pearsonista vuosi lehdistölle monia dramaattisia asioita.
Entä Philidorin osuus...
ValueAct oli pöydällä, joten Pearson haluttiin pitää mukana.
Onko Pearson yhä oikea mies tehtävään?
Mike on ongelmanratkaisija, ja ongelmia ratkotaan.
Haluamme ratkaista hänen ongelmansa.
Mike on oikea mies tehtävään tällä hetkellä.
Ackman on täällä.
Mutta Ackman, joka alkoi lisätä aktiivisuuttaan Valeantissa,
ei halunnut Pearsonin jäävän.
Mikä jäi huomaamatta?
Että loistava yrityskauppojen tekijä voisi tehdä jotain niin...
Mielestäni Mike Pearson sekosi.
Saimme hallituksen muut jäsenet vakuuttumaan Miken erottamisesta.
Minun tehtäväkseni tuli erottaa hänet.
Ackman otti käytännössä hallituksen hallintaansa.
Hän erotti Pearsonin ja täytti hallituksen ystävillään.
Sitten osake jatkoi vajoamistaan.
Naurunalaiseksi joutui ajatus,
että yhtiö, jonka hallituksessa on arvostettu rahasto, oli hyvin johdettu,
sillä se oli varsinainen kirosanamyrsky.
-Voit kiroilla. -Se oli varsinainen paskamyrsky.
Ne olivat pari tuhoisaa viikkoa, jotka jäisivät historiaan -
kaikkien aikojen huonoimpana kriisinhallintana.
Mike Pearson muuttui Valeantilla tekemiensä tekojen ja sopimusten vuoksi -
mijardööristä mahdolliseksi rikolliseksi, jota tutkittiin vakavista rikoksista.
En pysty kuvittelemaan hänen tuntemuksiaan.
Mitä sanoisit Mikelle, jos hän olisi täällä?
Onnea matkaan.
Kuuleminen alkaa. Senaattori McCaskill.
Kiitos. Hra Pearson, SEC-ilmoitustenne perusteella -
vuoden 2013 ensimmäisestä kvartaalista vuoden 2015 kolmanteen kvartaaliin -
ilmoititte liikevaihdosta,
että muutokset siinä johtuivat pääosin hinnoista.
Kyllä, hinta on vaikuttanut enemmän kuin myyntimäärät,
mutta se vaihtelee.
30 tärkeimmän tuotteenne keskihinta -
on noussut 78 % viime vuodesta.
Se ei johdu tutkimuksesta ja kehityksestä, koska niihin ette juuri panosta.
Käytämme 8 % lääkeliikevaihdostamme tutkimukseen ja kehitykseen.
Ettekö kertonut edustajainhuoneen kuulustelussa luvun olleen 3 %?
Pitääkö kaivaa lausunto esille?
Muistan sanoneeni 3 % koko liikevaihdosta.
Aivan. Se on liiketoimintamallinne.
Tässä ei ollut kyse siitä, että tutkijat, tieteentekijät tai yliopistoväki -
olisivat yrittäneet ostaa lääkeyhtiötä kehittääkseen uusia lääkkeitä.
Kyse oli sijoitusrahaston toimesta.
Lisäarvoa voi luoda yhtä paljon -
ostamalla lääkkeitä kehittäviä pieniä yrityksiä -
kuin kehittämällä lääkkeitä itse.
-Eikö siihen vaadita hinnankorotuksia? -Ei.
Hetkinen. Ostatte siis yhtiön, joka myy lääkettä hintaan X.
Maksatte yrityksestä ja sitä kautta lääkkeestä.
-Aivan. -Ja he saavat siitä voittoa?
Juuri niin.
Ja sitten myytte lääkettä samalla hinnalla -
sijoitettuanne ensin pääomaa ja myyjän saatua voittoa?
-Eikö hintaa pidä korottaa? -Ei.
Mainitkaa lääke, jonka hintaa Valeant ei korottanut.
-En osaa sanoa suoralta kädeltä. -Hra Pearson, edes yksi lääke.
-Jonka hinta ei noussut ostonne jälkeen. -Ei Yhdysvalloissa.
Ensin etsittiin lääke, jolla ei ollut kilpailijoita.
Sitten yritys ostettiin ja sen koko tutkimus- ja kehitystoiminta lopetettiin.
Lääkkeeseen ei tehty muutoksia.
Sitten hintaa nostettiin 300, 400, 500, 700 %.
Ja amerikkalaiset joutuivat kärsimään.
Herra Ackman, todistuskappale numero 81 on sähköposti,
jonka saitte tammikuussa 2015 mieheltä nimeltä Drew Katz.
Hän sairasti Wilsonin tautia.
Sairauteni diagnosoitiin 1980-luvun alussa.
Minulla on tuuria, saan lääkkeeni jollakin keinolla.
Sijoitusrahastoon sijoittaessa sijoitetaan johtajiin,
jotka sitten sijoittavat rahavarat.
Kun rahaston omistukset julkaistiin,
ja huomasin sen omistavan runsaasti Valeant Pharmaceuticalsin osakkeita,
se tuntui vaikealta. Se tuntui minusta todella vaikealta.
Hän oli ottanut teihin yhteyttä vakavasta ongelmasta,
ja siitä, että ihmisiä saattaa kuolla, elleivät he saa tätä lääkettä.
-Aivan. -Ja äärettömän rajusta hinnankorotuksesta.
-Soititte hra Pearsonille. -Lähetin sähköpostia.
Käsitin lausunnostanne,
että hän vakuutti jokaisen apua tarvitsevan saavan sitä.
Seurasitteko, mitä he tekivät lääkkeen hinnalle?
En, luotin hänen sanaansa.
Olemme investoineet monen vuoden ajan yritykseen tuloni jälkeen -
voimakkaasti potilasapuohjelmiin, joita seuraamme potilaskohtaisesti.
Mitä tulee heidän PR:äänsä potilasapuohjelmista,
joilla autettaisiin vähävaraisia perheitä,
kuulimme todistajanlausuntoja, joiden mukaan se oli täyttä valetta.
Aina kun lääkkeen hintaa korotetaan rajusti,
lääkeyhtiö sanoo, että varaton saa lääkkeen ilmaiseksi.
He yrittävät pitää potilaat hiljaisina,
jotta vakuutusyhtiö maksaisi laskun.
Mutta ei se niin toimi.
Vakuutukset ovat kerättyä rahaa. Jokainen joutuu maksamaan.
Sen vuoksi vakuutukset ovat niin kalliita. Kustannukset koituvat kaikille.
Tämä kustannus jaetaan kaikille.
Se vuoksi terveydenhuolto on niin hiton kallista.
VAKUUTUSMAKSUT USA:SSA OVAT NOUSSEET 43 % VUODESTA 2008.
Valeant oli räikeimpiä esimerkkejä, mutta ei ainut.
Isot hinnankorotukset viidessä vuodessa...
Monet yhtiöt toimivat juuri samoin.
Insuliinin hinta yli kolminkertaistui 700 dollariin...
15 syöpälääkettä, jotka maksavat yli 10 000 dollaria kuussa...
EpiPenin hinnat ovat nousussa yli 400 % vuodesta 2008.
Koko biolääkealan liikevaihdon kasvu viime vuonna tuli hinnankorotuksista.
Tekstasin hallituksen puheenjohtajalle ja ehdotin puhelinkokousta,
jossa keskustelemme tänään käsitellyistä lääkkeistä.
Suositukseni on, että laskemme näiden lääkkeiden hintoja.
Istun toimistossani katsellen verkkolähetystä,
jossa Ackman sanoo: "Me luovutamme.
Tekstaan hallitukselle, ja laskemme hintoja."
Ja jättiläismäinen...
Sitä huokaa ja ajattelee: "Me voitimme! Tämä on vihdoin ohi."
Vuoden päästä kaikki on ennallaan.
Olemme julkaisseet hyviä artikkeleja.
Yritimme häpäistä heidät. Luulin sen riittävän.
Toisinaan sitä miettii, kannattaako tämä taistelu.
Silloin ajattelen tyttäriäni.
Entä jos he olisivat hävinneet geenilotossa ja sairastuneet tähän?
Entä jos heillä olisi 300 000 dollarin vuotuinen lääkelasku -
riippakivenä lopun elämäänsä?
Heidän elämänsä tuhoutuisi. Se olisi hirvittävää.
Kyse on kaikkien lapsista.
Lapseni pettyisivät, jos antaisin periksi. He eivät tietäisi, kuka olen.
Tarinan murheellinen ironia on siinä, että yhtiön uhrit pitävät sen pinnalla.
Valeantilla ei ole varaa pienentää voittojaan laskemalla lääkkeiden hintoja.
Valeant sanoi kongressille laskevansa näiden lääkkeiden hintoja.
Sitä he eivät tehneet.
Jos yhtiö pudottaisi lääkkeiden hintoja, se ei pystyisi maksamaan velkojaan.
Valeantin liikeideana on yhä ihmisten riistäminen.
Mikä on osakekurssi tänään?
Hieman yli 16 dollaria.
Kun sijoittajat kysyvät, miksen kerää voittojani,
sanon, että matkaa on yhä jäljellä 16 taalaa.
Olemme ottaneet tosissamme tämän komitean pyynnöt ja kysymykset.
Olemme ottaneet merkittävästi -
varovaisemman asenteen hinnoitteluun,
ja hintakehityksemme on toimialan varovaisin kyseisenä ajanjaksona.
Olemme ottaneet opiksemme.
Jos olette toimialanne paras tässä suhteessa,
meidän pitää kuulla vielä monia lääkeyhtiöitä.
En koskaan suhtautunut Mike Pearsoniin henkilökohtaisesti.
Hän vain toimi väärin olosuhteissa, joissa mikään ei estänyt häntä.
Hän oli pelkkä merirosvo. Näen hänessä pelkän merirosvon.
En ymmärtänyt kaikkea liiketoiminnassa.
Minun olisi pitänyt ottaa siitä tarkemmin selvää.
Se oli Bill Ackmanin hyvä puoli.
Hän tunsi velvollisuudekseen korjata asian.
Ehkä hän oli röyhkeä uskoessaan pystyvänsä siihen.
Pelottavinta Valeantin jutussa on se,
miten sijoittajien etu ja yhteiskunnan etu eroavat toisistaan.
Tässä tarinassa ne olivat kaksi eri asiaa, ja sillä ei ollut väliä.
Kiitän kaikkia osallistumisesta. Hienoa, että voitte paremmin, hra Pearson.
Kiitos paljon.
Paljonko Valeantin toimista, joista keskustelimme,
oli laillista ja paljonko laitonta?
En usko, että mikään heidän teoistaan paljastuu laittomaksi.
Se tässä on yllättävintä.
JOHNIN VAIMON SYPRINE-HOITO MAKSAA YHÄ 289 000 DOLLARIA VUODESSA.
RINNAKKAISLÄÄKKEITÄ EI OLE.
MIKE PEARSON HAASTOI VALEANTIN YLI 32 MILJOONASTA DOLLARISTA.
HÄN EI OLE VIELÄ SAANUT RIKOSSYYTETTÄ.
BILL ACKMAN MYI VALEANTIN OSAKKEENSA JA HÄVISI NELJÄ MILJARDIA DOLLARIA.
VALEANTIN OSAKEKURSSI PUTOSI 8 DOLLARIIN.
OSAKE ON PUDONNUT 97 % HUIPPUKURSSISTAAN.
FAHMI QUADIR ODOTTAA YHÄ NOLLAA.
Tekstitys: Pekka Ojala